L 141/60
SK
Úradný vestník Európskej únie
31.5.2023
c) časť pridelená dynamicky na požiadanie, ktorá zahŕňa zdroje na poskytovanie služieb požadovaných prostredníctvom mechanizmu dynamického pridelenia služieb na požiadanie v súlade s článkami 7 a 8; d) krízová rezerva, ktorá zahŕňa zdroje na poskytovanie služieb v prípade dynamických žiadostí s vysokou prioritou, ak zdroje iných častí súboru nie sú dostatočné, v súlade s článkom 7. 4.
Komisia oznámi účastníkom ich podiely, dostupné služby a súvisiace atribúty pre ďalšie PPT spolu s ich hodnotami v tokenoch, a to najneskôr 30 týždňov pred dátumom začiatku PPT. 5.
Prvé PPT sa začína uvedením centra GOVSATCOM do prevádzky a jeho trvanie je dva roky.
Po uplynutí PPT sa začne ďalšie PPT s rovnakým trvaním.
Článok 4 Úhrada, tokeny a účty, pokiaľ ide o služby GOVSATCOM 1.
Služby GOVSATCOM sa zdieľajú a priorizujú medzi používateľmi formou úhrady tokenmi.
2.
Základná hodnota úhrady za službu je súčtom úhrad, ktoré sa poskytujú poskytovateľom zdrojov, aby sprístupnili zdroje potrebné na poskytovanie služby s osobitnými atribútmi a trvaním uvedeným v príslušnej žiadosti o službu.
Hodnota úhrady za službu je a) 80 % jej základnej hodnoty úhrady v prípade žiadostí s nízkou prioritou, b) 100 % jej základnej hodnoty úhrady v prípade žiadostí so strednou prioritou, c) 130 % jej základnej hodnoty úhrady v prípade žiadostí s vysokou prioritou. 3.
Každý účastník má svoj účet účastníka, na ktorom sú držané jeho tokeny.
Každý účet účastníka sa rozdelí na dve časti: a) predplatená časť a b) časť platená na základe služieb na požiadanie, ktorá sa používa na úhradu za služby vyžiadané pomocou mechanizmu dynamického pridelenia predplatených služieb alebo mechanizmu platby za služby na požiadanie.
Rozdelenie tokenov účastníka na každú časť účtu stanoví účastník pred dátumom začiatku PPT uvedeným v článku 6 a tokeny sa počas PPT neprevádzajú z jednej časti na druhú.
Zostávajúce tokeny v predplatenej časti účtu sa zúčtujú na konci PPT podľa odseku 6.
Centrum GOVSATCOM vedie účty účastníkov. 4.
Počas PPT môže účastník používať eurá na nákup ďalších tokenov prostredníctvom Komisie podľa prevodného kurzu tokenov na eurá vymedzeného pre toto PPT.
Komisia informuje centrum GOVSATCOM a ďalšie tokeny sa pridajú do časti platenej na základe služieb na požiadanie príslušného účtu účastníka.
5.
Účastník môže darovať tokeny zo svojho účtu inému účastníkovi.
O prevod tokenov z účtu jedného účastníka na účet druhého sa požiada príslušný orgán CGA darujúceho účastníka v centre GOVSATCOM a o prijatie daru príslušný orgán CGA prijímajúceho účastníka.
Tokeny sa prevedú z tej istej časti účtu darujúceho účastníka (predplatená časť alebo časť platená na základe služieb na požiadanie) na tú istú časť účtu prijímajúceho účastníka.
Účastník môže darovať tokeny zo svojho podielu na fixné pridelenie služieb v súlade s článkom 6 inému účastníkovi, o čom informuje Komisiu.